CELEX: 62012CN0383
Language: bg
Date: 2012-08-08 00:00:00
Title: Дело C-383/12 P: Жалба, подадена на 8 август 2012 г. от Environmental Manufacturing LLP срещу решението на Общия съд (четвърти състав), постановено на 22 май 2012 г. по дело T-570/10 — Environmental Manufacturing LLP/Служба за хармонизация във вътрешния пазар (марки, дизайни и модели) (СХВП)

27.10.2012   
            
            
               BG
            
            
               Официален вестник на Европейския съюз
            
            
               C 331/13
            
         
      Жалба, подадена на 8 август 2012 г. от Environmental Manufacturing LLP срещу решението на Общия съд (четвърти състав), постановено на 22 май 2012 г. по дело T-570/10 — Environmental Manufacturing LLP/Служба за хармонизация във вътрешния пазар (марки, дизайни и модели) (СХВП)
      (Дело C-383/12 P)
      (2012/C 331/21)
      Език на производството: английски
      
         Страни
      
      
         Жалбоподател: Environmental Manufacturing LLP (представители: S. Malynicz, Barrister, M. Atkins, Solicitor, K. Shadbolt, Trade Mark Attorney)
      
         Други страни в производството: Служба за хармонизация във вътрешния пазар (марки, дизайни и модели), Société Elmar Wolf
      
         Искания на жалбоподателя
      
      
                  —
               
               
                  да се отмени Решение на Общия съд (четвърти състав) от 22 май 2012 г. по дело T-570/10 и Съдът да постанови окончателно решение по спора,
               
            
                  —
               
               
                  да се осъдят Службата и встъпилата страна да понесат направените от тях съдебни разноски и да заплатят съдебните разноски, направени от жалбоподателя.
               
            
         Правни основания и основни доводи
      
      Съгласно Решение на Съда от 27 ноември 2008 г. по дело Intel Corporation (C-252/07, Сборник, стр. I-8823) доказването, че използването на по-късната марка уврежда или би увредило отличителния характер на по-ранната марка, предполага да се докаже промяна в икономическото поведение на средния потребител на стоките или на услугите, за които е регистрирана по-ранната марка, вследствие на използването на по-късната марка или да се докаже сериозен риск от настъпването на такава промяна в бъдеще. Общият съд неправилно не изискал да се представи такова доказателство, а вместо това направил извод, че е достатъчно, ако просто е отслабнала способността на марката да идентифицира стоките или услугите, за които е регистрирана и използвана, като произхождащи от притежателя на посочената марка, тъй като използването на по-късната марка води до разсейване на идентичността на по-ранната марка и на нейното влияние върху съзнанието на хората.